Gallipoli (Tyrkia)

Gallipoli (gresk: Καλλίπολη; tyrkisk: Gelibolu Yarımadası) er en halvøy i provinsen Øst-Trakia i den europeiske delen av Tyrkia, med Egeerhavet i vest og stredet Dardanellene (Hellespont) i øst. I nyere tid er halvøya spesielt kjent for krigshandlingene der under første verdenskrig, det såkalte slaget om Gallipoli, som førte til seier for Det osmanske riket, og enorme tap for franske og britiske, inklusiv australske styrker.Klein, Christopher (21. mai 2014): «Winston Churchill’s World War Disaster», History.com

Gallipoli har sitt navn fra greske Καλλίπολις, Kallipolis, i betydningen «Vakre by».Καλλίπολις, Liddell, Henry George; Scott, Robert: A Greek-English Lexicon, hos Perseus I antikken var det også kjent som Trakiske Khersonese, fra gresk Θρακική Χερσόνησος (latin: Chersonesus Thracica).

Halvøya strekker seg i sørvestlig retning inn i Egeerhavet, mellom Dardanellene og Melasbukta (i dag Sarosbukta). Antikke kilder forteller at i nærheten av byen Agora var den beskyttet av en mur som strakte seg over dens full bredde.Xenofon: Hellenica, iii. 2; Diodorus Siculus: Bibliotheca, xiv. 38; Plinius den eldre: Naturalis Historia, iv. 18; Agathias Scholastikos: Histories, v; Plutark, Parallelle liv, "Perikles", 19 Landtangen som ble forsvart av muren var kun 36 stadia i breddenHerodotos: The Histories, vi. 36; Xenofon, ibid.; Pseudo-Skylaks, Periplus of Pseudo-Scylax, 67 (PDF) (omtrent 6.5 km), men lengden på halvøya fra denne muren og til dens sørligste ende, Kapp Mastusia, var 420 stadia (omtrent 77.5 km).

 Referanser 

Kategori:Tyrkias geografi
Kategori:Kolonier i antikkens Hellas
Kategori:Halvøyer i Asia
Kategori:Çanakkale (provins)